Жамбыл облысында 93 мектептің оқушылары қашықтан білім алып жатыр
DATE: 08:53, 18 Қаңтар 2022 | GMT +5
TITLE: Жамбыл облысында 93 мектептің оқушылары қашықтан білім алып жатыр
URL: https://kaz.inform.kz/news/zhambyl-oblysynda-93-mekteptin-okushylary-kashyktan-bilim-alyp-zhatyr_a3887149/
META: DATE: 08:53, 18 Қаңтар 2022 | GMT +5
TOTAL WORDS: 143
AUTHOR(S):
TEXT: Жамбыл облысының бас мемлекеттік санитария дәрігерінің 2022 жылғы 17 қаңтардағы «Жамбыл облысы аумағында карантиндік шектеу шараларын қатаңдату туралы» №1 қаулысына сәйкес оқушылар санына қарамастан барлық ауылдық мектептер, сондай-ақ білім алушылар саны 600 оқушыға дейінгі қалалық мектептер штаттық форматта жұмысын жалғастыруда. Оқытуды штаттық форматта ұйымдастыру кезінде «бір кабинет – бір сынып» қағидаты және санитариялық-эпидемиологиялық талаптар қатаң сақталуда. «Қашықтан оқыту форматына көшірілген барлық білім алушылар компьютерлік техникамен қамтылды. Жалпы өңірдегі 478 білім беру ұйымында 245 623 оқушы бар. 478 мектептің 330-ында 600-ге дейін, 148-інде 600-ден аса оқушы бар. Қазіргі таңда аудан орталықтары мен қалада орналасқан 93 мектеп қашықтан оқытуға жіберілді. Ондағы 1-2 сыныптар штаттық режимде оқиды. Яғни, 93 мектепте 122 905 оқушы болса, соның 84 252-сі қашықтан, 38 653-і штаттық білім алып жатыр», — деді басқарма басшысы. Спикердің мәліметінше, 600 оқушыға дейінгі оқушылары бар қалған 385 мектеп штаттық форматта, санитарлық талаптарды сақтап жұмысын жалғастыра береді
